
Na temelju Pravilnika o načinu i postupku kojim se svim kandidatima za zapošljavanje u školskim ustanovama osigurava jednaka dostupnost javnim službama pod jednakim uvjetima, vrednovanje kandidata prijavljenih na natječaj, odnosno kandidata koje je uputio Gradski ured kao i odredbe vezane uz sastav posebnog povjerenstva koje sudjeluje u procjeni kandidata u Elektrotehničkoj školi, Konavoska 2,  Zagreb (dalje u tekstu: Škola) u natječajnom postupku za zapošljavanje na

radno mjesto nastavnice/ka:
- hrvatskog jezika na neodređeno vrijeme puno radno vrijeme (1 izvršitelj).

Povjerenstvo za procjenu i vrednovanje kandidata upućuje 

JAVNI POZIV 

Kandidati koji ispunjavanju formalne uvjete iz natječaja za zapošljavanje objavljenog na oglasnim i mrežnim stranicama Hrvatskog zavoda za zapošljavanje i Škole od  21. do 29. rujna 2026. godine pozivaju se na testiranje i to:

27. 10. 2026. godine  u 16,00 sati u školsku knjižnicu na adresi škole Konavoska 2, Zagreb.


Testiranje se sastoji od pisane provjere znanja kandidata (pravi izvori su navedeni u prilogu poziva).
Za kandidate koji neće pristupiti testiranju, smatrat će se da su povukli svoju prijavu na natječaj i više se neće smatrati  kandidatima u natječajnom postupku. Minimalni broj bodova koje svaki kandidat mora ostvariti u ovoj fazi testiranja je 25 bodova, u protivnom ne može sudjelovati u daljnjem postupku. 

 U drugu fazu selekcijskog postupka, razgovor, bit će pozvano 3  kandidata koji su ostvarili najbolje rezultate u prvoj fazi testiranja.
[bookmark: _GoBack] Razgovor će biti 29. 10. 2026. u 11,30 sati. Na mrežnoj stranici škole, nakon provedenog testiranja, objavit će se rang lista kandidata i kandidati koji se pozivaju na razgovor. Na razgovoru će se procjenjivati motivacija za rad, profesionalni ciljevi i interesi, prethodno radno iskustvo.



UPUTE ZA TESTIRANJE KANDIDATA  i PRAVNI IZVORI

Kao selekcijski postupak provest će se testiranje i razgovor povjerenstva s kandidatima. Testiranje se provodi kao pisana provjera poznavanja:
1. Zakona o odgoju i obrazovanju u osnovnoj i srednjoj školi (“NN” 87/08, 86/09, 92/10, 105/10-ispr, 90/11., 5/12., 16/12., 86/12., 94/13., 152/14., 07/17., 68/18., 98/19.,64/20., 151/22, 156/23.)
2. Zakona o strukovnom obrazovanju („“NN“ 30/09, 24/10, 22/13, 25/18, 69/22.)
3. Pravilnika o načinima, postupcima i elementima vrednovanja učenika u osnovnoj i srednjoj školi („NN“ 112/10, 82/19, 43/20 i 100/21.)
4. Pravilnika o kriterijima za izricanje pedagoških mjera („NN“ 94/15, 3/17. i 22/26.)
5. Pravilnika o normi rada nastavnika u srednjoškolskoj ustanovi („NN“ 94/10.)
6. Statut Elektrotehničke škole https://ss-elektrotehnicka-zg.skole.hr/dokumenti/


Mole se kandidati da dođu 10 minuta ranije kako bi mogli biti raspoređeni u prostorije određene za testiranje. Prije početka testiranja obavlja se uvid u identifikacijsku ispravu (važeća osobna iskaznica ili putovnica) radi utvrđivanja statusa kandidata u predmetnom natječaju. Kandidati  koji ne mogu dokazati identitet osobe prijavljene na natječaj ili se utvrdi da nisu podnijeli  prijavu na javni natječaj za mjesto za koje se obavlja testiranje ne mogu pristupiti testiranju. 
Za vrijeme testiranja nije dopušteno:  koristiti se bilo kakvom literaturom odnosno bilješkama, koristiti mobitel ili druga komunikacijska sredstva,  napuštati prostoriju u kojoj se provjera odvija bez odobrenja osobe koja provodi testiranje,  razgovarati s ostalim kandidatima. Ukoliko pojedini kandidat prekrši pravila, bit će udaljen s testiranja.

Pisana provjera traje 45 minuta. 


